
Mi történik a "One-man show" után? 11 lépés a sikeres utódlásért

A generációváltás Magyarországon többezer kis- és középvállalkozást érint. A rendszerváltás utáni cégalapítási hullámban megalakult szervezetek többségénél már előkerült a generáció-váltás témaköre, egy részük esetén a következő generáció már átvette a vezetői feladatokat, illetve számos esetben már aktívan részt vesz a mindennapi folyamatokban. Mindemellett a sikeres generációváltás gyakorlatáról még keveset tudunk. A kutatás korábbi, hazai, illetve nemzetközi utódlási modellek kritikája és szintézise segítségével hoz létre egy egységes ge-nerációváltási modellt, amely végig kíséri a teljes generációváltási folyamatot, annak lépése-it és akadályait. Az elméleti modell hazai környezetben való alkalmazhatóságát kvalitatív kutatási módszerrel vizsgálja a dolgozat; különböző iparágban működő felsővezetőkkel ké-szült mélyinterjúk, dokumentumelemzés és megfigyelés segítségével. Ennek eredményeként meghatározásra kerültek az utódlási folyamat szakaszainak főbb jellemzői, illetve azok koc-kázatai. Minden egyes vállalat behatárolásra kerül, hogy a generációváltás folyamatának me-lyik lépcsőjén áll. Továbbá a kutatás kitér az ügyvezetők által megfogalmazott tanácsokra, melyeket összehasonlítva megállapítja azokat a tényezőket, amelyek támaszt nyújthatnak más cégek számára. Mindemellett felhívja a figyelmet a külső veszélyforrások meglétére, és azok kezelésének fontosságára.



